Ericu950/Stoicheia-meter-silver huggingface dataset:
ἐπεὶ δ οὐκ ἐπείθοντο μεταπεμπομένοις ἀλλ ἐν τῷ Τιβοῦρι διέτριβον , ἀνὴρ ἀπελεύθερος κρύφα τοῖς ἄρχουσιν ἐπηγγείλατο κατάξειν αὐτούς .
καὶ παρασκευάσας θοίνην ἄφθονον ὡς τεθυκὼς θεοῖς ἐκάλεσε τοὺς αὐλητάς ·
καὶ γύναια παρῆν ἅμα τῷ πότῳ καὶ παννυχὶς συνεκροτεῖτο παιζόντων καὶ χορευόντων .
εἶτ ἐξαίφνης ὁ ἄνθρωπος ἐμβαλὼν λόγον ὡς τοῦ πάτρωνος ἐπιόντος αὐτῷ καὶ ταραττόμενος συνέπεισε τοὺς αὐλητὰς ἀναβάντας ἐφ ἁμάξας δέρρεσι κύκλῳ περικαλυπτομένας εἰς τὸ Τίβουρι κομίζεσθαι 0 .
τοῦτο δ ἦν ἀπάτη ·
περιαγαγὼν γὰρ τὰς ἁμάξας οὐ συνορῶντας αὐτοὺς διὰ τὸν οἶνον καὶ τὸ σκότος ἔλαθεν εἰς Ῥώμην καταγαγὼν ἅπαντας ἕωθεν ·
ἐτύγχανον δ οἱ πολλοὶ διὰ τὴν παννυχίδα καὶ τὸν πότον ἐν ἐσθῆσιν ἀνθιναῖς καὶ γυναικείαις ὄντες .
ὡς οὖν ἐπείσθησαν ὑπὸ τῶν ἀρχόντων καὶ διηλλάγησαν , ἐνομίσθη τὴν ἡμέραν ἐκείνην οὕτως ἀμπεχομένους σοβεῖν διὰ τῆς πόλεως .
διὰ τί τὸ τῆς Καρμέντης ἱερὸν ἐξ ἀρχῆς δοκοῦσιν αἱ μητέρες ἱδρύσασθαι καὶ νῦν μάλιστα σέβονται ;
λέγεται γάρ τις λόγος , ὡς ἐκωλύθησαν ὑπὸ τῆς βουλῆς αἱ γυναῖκες ὀχήμασι χρῆσθαι ζευκτοῖς ·
συνέθεντο οὖν ἀλλήλαις μὴ κυΐσκεσθαι μη δὲ τίκτειν , ἀμυνόμεναι τοὺς ἄνδρας , ἄχρις οὗ μετέγνωσαν καὶ συνεχώρησαν αὐταῖς ·
γενομένων δὲ παίδων εὐτεκνοῦσαι καὶ πολυτεκνοῦσαι τὸ τῆς Καρμέντης ἱερὸν ἱδρύσαντο .
τὴν δὲ Καρμένταν οἱ μὲν Εὐάνδρου μητέρα λέγουσιν οὖσαν ἐλθεῖν εἰς Ἰταλίαν ὀνομαζομένην Θέμιν , ὡς δ ἔνιοι , Νικοστράτην 0 ·
ἐμμέτρους δὲ χρησμοὺς ᾄδουσαν ὑπὸ τῶν Λατίνων Καρμένταν ὀνομάζεσθαι ·
τὰ γὰρ ἔπη κάρμινα καλοῦσιν .
οἱ δὲ Μοῖραν ἡγοῦνται τὴν Καρμένταν εἶναι καὶ διὰ τοῦτο θύειν αὐτῇ τὰς μητέρας .
ἔστι δὲ τοῦ ὀνόματος τὸ ἔτυμον ἐστερημένη νοῦ διὰ τὰς θεοφορήσεις .
ὅθεν οὐ τὰ κάρμινα τῇ Καρμέντῃ τ οὔνομα παρέσχεν , ἀλλὰ μᾶλλον ἀπ ἐκείνης ἐκλήθη διὰ τὸ τοὺς χρησμοὺς ἐν ἔπεσι καὶ μέτροις ἐνθουσιῶσαν ᾄδειν .
διὰ τί τῇ Ῥουμίνῃ θύουσαι γάλα κατασπένδουσι τῶν ἱερῶν , οἶνον δ οὐ προσφέρουσιν ;
ἢ ῥοῦμαν Λατῖνοι τὴν θηλὴν καλοῦσι , καὶ Ῥουμινᾶλιν ὀνομασθῆναι λέγουσιν , παρ ὅσον ἡ λύκαινα τῷ Ῥωμύλῳ τὴν θηλὴν παρέσχεν ;
ὥσπερ οὖν ἡμεῖς τὰς τρεφούσας τὰ παιδία γάλακτι θηλονὰς ἀπὸ τῆς θηλῆς καλοῦμεν , οὕτως ἡ Ῥουμῖνα θηλώ τις οὖσα καὶ τιθήνη καὶ κουροτρόφος οὐ προσίεται τὸν ἄκρατον ὡς βλαβερὸν ὄντα τοῖς νηπίοις .
διὰ τί τῶν συγκλητικῶν τοὺς μὲν πατέρας συγγεγραμμένους , τοὺς δ ἁπλῶς πατέρας προσηγόρευον 0 ;
ἢ τοὺς μὲν ἐξ ἀρχῆς κατανεμηθέντας ὑπὸ τοῦ Ῥωμύλου πατέρας ἐκάλουν καὶ πατρικίους , οἷον εὐπατρίδας ὄντας , πατέρας αὑτῶν ἔχοντας ἀποδεῖξαι ·
τοὺς δ ὕστερον ἐπεγγραφέντας ἐκ τῶν δημοτικῶν συγγεγραμμένους πατέρας ὠνόμασαν ;
διὰ τί κοινὸς ἦν βωμὸς Ἡρακλέους καὶ Μουσῶν ;
ἢ ὅτι γράμματα τοὺς περὶ Εὔανδρον ἐδίδαξεν Ἡρακλῆς , ὡς Ἰόβας ἱστόρηκε 0 ;
καὶ τὸ πρᾶγμα σεμνὸν ἐνομίζετο , φίλους καὶ συγγενεῖς διδασκόντων ·
ὀψὲ δ ἤρξαντο μισθοῦ διδάσκειν , καὶ πρῶτος ἀνέῳξε γραμματοδιδασκαλεῖον Σπόριος Καρβίλιος , ἀπελεύθερος Καρβιλίου τοῦ πρώτου γαμετὴν ἐκβαλόντος .
διὰ τί , δυοῖν βωμῶν Ἡρακλέους ὄντων , οὐ μεταλαμβάνουσι γυναῖκες οὐ δὲ γεύονται τῶν ἐπὶ τοῦ μείζονος θυομένων ;
πότερον ὅτι τῶν ἱερῶν αἱ περὶ τὴν Καρμένταν ὑστέρησαν , ὑστέρησε δὲ καὶ τὸ Πιναρίων γένος 0 ·
ὅθεν εἰργόμενοι τῆς θοίνης ἑστιωμένων τῶν ἄλλων Πινάριοι προσηγορεύθησαν ·
ἢ διὰ τὰ μυθολογούμενα περὶ τοῦ χιτῶνος καὶ τῆς Δηιανείρας 0 ;
διὰ τί τὸν θεὸν ἐκεῖνον , ᾧ μάλιστα τὴν Ῥώμην σῴζειν προσήκει καὶ φυλάττειν , εἴ τ ἐστὶν ἄρρην εἴ τε θήλεια , καὶ λέγειν ἀπείρηται καὶ ζητεῖν καὶ ὀνομάζειν 0 1 ;
ταύτην δὲ τὴν ἀπόρρησιν ἐξάπτουσι δεισιδαιμονίας , ἱστοροῦντες Οὐαλέριον Σωρανὸν ἀπολέσθαι κακῶς διὰ τὸ ἐξειπεῖν .
πότερον , ὡς τῶν Ῥωμαϊκῶν τινες ἱστορήκασιν , ἐκκλήσεις εἰσὶ καὶ γοητεῖαι θεῶν , αἷς νομίζοντες καὶ αὐτοὶ θεούς τινας ἐκκεκλῆσθαι παρὰ τῶν πολεμίων καὶ μετῳκηκέναι πρὸς αὑτοὺς ἐφοβοῦντο τὸ αὐτὸ παθεῖν ὑφ ἑτέρων ;
ὥσπερ οὖν Τύριοι δεσμοὺς ἀγάλμασι λέγονται περιβαλεῖν , ἕτεροι δ αἰτεῖν ἐγγυητὰς ἐπὶ λουτρὸν ἢ καθαρμόν τινα προπέμποντες , οὕτως ᾤοντο Ῥωμαῖοι τὸ ἄρρητον καὶ τὸ ἄγνωστον ἀσφαλεστάτην εἶναι θεοῦ καὶ βεβαιοτάτην φρουράν 0 .
ἢ καθάπερ Ὁμήρῳ πεποίηται τὸ γαῖα δ ἔτι ξυνὴ πάντων ὅπως οἱ ἄνθρωποι τοὺς θεοὺς πάντας σέβωνται καὶ τιμῶσι τὴν γῆν κοινῶς ἔχοντας , οὕτως ἀπεκρύψαντο τὸν κύριον τῆς σωτηρίας οἱ παλαιοὶ Ῥωμαῖοι , βουλόμενοι μὴ μόνον τοῦτον ἀλλὰ πάντας ὑπὸ τῶν πολιτῶν τοὺς θεοὺς τιμᾶσθαι ;
διὰ τί τῶν λεγομένων Φιτιαλέων , Ἑλληνιστὶ δ οἷον εἰρηνοποιῶν καὶ σπονδοφόρων , ὁ καλούμενος πάτερ πατρᾶτος ἐνομίζετο μέγιστος 0 ;
ἔστι δ οὗτος , ᾧ πατὴρ ζῇ καὶ παῖδες εἰσὶν ἔχει δὲ καὶ νῦν προνομίαν τινὰ καὶ πίστιν οἱ γάρ στρατηγοὶ τὰ δι εὐμορφίαν καὶ ὥραν ἐπιμελοῦς δεόμενα καὶ σώφρονος φυλακῆς σώματα τούτοις παρακατατίθενται .
πότερον ὅτι τὸ αἰδεῖσθαι τοὺς παῖδας αὐτοῖς καὶ τὸ φοβεῖσθαι τοὺς πατέρας πρόσεστιν 0 ·
ἢ τ οὔνομα τὴν αἰτίαν ὑπαγορεύει ;
βούλεται γὰρ εἶναι τὸ πατρᾶτον οἱονεὶ συμπεπερασμένον καὶ πεπερατωμένον , ὡς τελειοτέρου τῶν ἄλλων ὄντος συμβέβηκε πατέρα κεκτημένῳ πατρὶ γενέσθαι .
ἢ δεῖ τὸν ὅρκων καὶ εἰρήνης προιστάμενον ἅμα πρόσω καὶ ὀπίσω καθ Ὅμηρον ὁρᾶν ;
εἴη δ ἂν μάλιστα τοιοῦτος , ᾧ παῖς ἔστιν ὑπὲρ οὗ βουλεύεται , καὶ πατὴρ μεθ οὗ βουλεύεται .
διὰ τί τῷ καλουμένῳ ῥῆγι σακρώρουμ οὗτος δ ἐστὶ βασιλεὺς ἱερῶν ἀπείρηται καὶ ἄρχειν καὶ δημηγορεῖν ;
ἢ τὸ παλαιὸν οἱ βασιλεῖς τὰ πλεῖστα καὶ μέγιστα τῶν ἱερῶν ἔδρων καὶ τὰς θυσίας ἔθυον αὐτοὶ μετὰ τῶν ἱερέων ;
ἐπεὶ δ οὐκ ἐμετρίαζον ἀλλ ἦσαν ὑπερήφανοι καὶ βαρεῖς , τῶν μὲν Ἑλλήνων οἱ πλεῖστοι τὴν ἐξουσίαν αὐτῶν περιελόμενοι μόνον τὸ θύειν τοῖς θεοῖς ἀπέλιπον , Ῥωμαῖοι δὲ παντάπασι τοὺς βασιλεῖς ἐκβαλόντες ἄλλον ἐπὶ τὰς θυσίας ἔταξαν , οὔ τ ἄρχειν ἐάσαντες οὔ τε δημαγωγεῖν , ὅπως μόνον ἐν τοῖς ἱεροῖς βασιλεύεσθαι δοκῶσι καὶ βασιλείαν διὰ τοὺς θεοὺς ὑπομένειν .
ἔστι γοῦν τις ἐν ἀγορᾷ θυσία πρὸς τῷ λεγομένῳ Κομιτίῳ πάτριος , ἣν θύσας ὁ βασιλεὺς κατὰ τάχος ἄπεισι φεύγων ἐξ ἀγορᾶς .
διὰ τί τὴν τράπεζαν οὐκ εἴων ἀναιρεῖσθαι κενήν , ἀλλὰ πάντως τινὸς ἐπόντος ;
πότερον αἰνιττόμενοι τὸ δεῖν ἀεί τι τοῦ παρόντος εἰς τὸ μέλλον ὑπολιπεῖν καὶ τῆς αὔριον ἐν τῇ σήμερον μνημονεύειν , ἢ νομίζοντες ἀστεῖον εἶναι τὸ συστέλλειν καὶ ἀνέχειν τὴν ὄρεξιν ἔτι παρούσης τῆς ἀπολαύσεως 0 ;
ἧττον γὰρ ἐπιθυμοῦσι τῶν ἀπόντων ἐθισθέντες ἀπέχεσθαι τῶν παρόντων , ἢ καὶ πρὸς οἰκέτας φιλάνθρωπον τὸ ἔθος 0 ;
οὐ γὰρ οὕτω λαμβάνοντες ὡς μεταλαμβάνοντες ἀγαπῶσι , κοινωνεῖν τρόπον τινὰ τραπέζης ἡγούμενοι τοῖς δεσπόταις 0 .
ἢ τῶν ἱερῶν οὐδέποτε δεῖ κενὸν οὐθὲν περιορᾶν , ἱερὸν δ ἡ τράπεζα 0 ;
διὰ τί τῇ νύμφῃ τὸ πρῶτον οὐκ ἐντυγχάνει μετὰ φωτὸς ὁ ἀνὴρ ἀλλὰ διὰ σκότους ;
πότερον ὅτι αἰδεῖται πρὶν ἢ συνελθεῖν ἀλλοτρίαν νομίζων , ἢ καὶ πρὸς ἰδίαν προσιέναι μετ αἰδοῦς ἐθιζόμενος 0 ;
ἢ , καθάπερ ὁ Σόλων ἔγραψε μήλου κυδωνίου τὴν νύμφην ἐντραγοῦσαν εἰς τὸν θάλαμον βαδίζειν , ὅπως τὸ πρῶτον ἄσπασμα μὴ δυσχερὲς γένηται μη δ ἀχάριστον , οὕτως ὁ Ῥωμαῖος νομοθέτης , εἰ δή τι προσῆν ἄτοπον τῷ σώματι καὶ δυσχερές , ἔκρυψεν ;
ἢ διαβολὴ τίς ἐστιν ἀφροδισίων παρανόμων τὸ γιγνόμενον , ὡς καὶ τοῖς νομίμοις αἰσχύνης τινὸς προσούσης ;
διὰ τί τῶν ἱπποδρόμων εἷς Φλαμίνιος καλεῖται ;
ἢ ὅτι , Φλαμινίου τινὸς τῶν παλαιῶν τῇ πόλει χώραν ἐπιδόντος , ἐχρῶντο ταῖς προσόδοις εἰς τοὺς ἱππικοὺς ἀγῶνας ·
ἔτι δὲ περιόντων χρημάτων , κατεσκεύασαν ὁδόν , ἣν καὶ αὐτὴν Φλαμινίαν προσηγόρευσαν ;
διὰ τί λικτώρεις τοὺς ῥαβδούχους ὀνομάζουσι ;
πότερον ὅτι καὶ συνέδεον τοὺς ἀκολασταίνοντας οὗτοι καὶ τῷ Ῥωμύλῳ παρηκολούθουν ἱμάντας ἐν τοῖς κόλποις κομίζοντες 0 ;
τὸ δὲ δεσμεύειν ἀλλιγᾶρε λέγουσιν οἱ πολλοὶ Ῥωμαίων , οἱ δὲ καθαρεύοντες ἐν τῷ διαλέγεσθαι λιγᾶρε 0 .
ἢ νῦν μὲν παρέγκειται τὸ κ , πρότερον δὲ λιτώρεις ἐκαλοῦντο , λειτουργοί τινες ὄντες περὶ τὸ δημόσιον ;
ὅτι γὰρ λῇτον ἄχρι νῦν τὸ δημόσιον ἐν πολλοῖς τῶν Ἑλλήνων νόμων γέγραπται , οὐδένα ὡς ἔπος εἰπεῖν λέληθε .
διὰ τί κύνα θύουσιν οἱ Λούπερκοι ;
λούπερκοι δ εἰσὶν οἱ τοῖς Λουπερκαλίοις γυμνοὶ διαθέοντες ἐν περιζώμασι καὶ καθικνούμενοι σκύτει τῶν ἀπαντώντων .
πότερον ὅτι καθαρμός ἐστι τῆς πόλεως τὰ δρώμενα 0 ;
καὶ γὰρ τὸν μῆνα Φεβρουάριον καλοῦσι καὶ νὴ Δία τὴν ἡμέραν ἐκείνην φεβράτην , καὶ φεβρᾶρε τό τινι σκυτῶν εἴδει καθικνεῖσθαι , τοῦ ῥήματος τὸ καθαίρειν σημαίνοντος ·
τῷ δὲ κυνὶ πάντες ὡς ἔπος εἰπεῖν Ἕλληνες ἐχρῶντο καὶ χρῶνταί γε μέχρι νῦν ἔνιοι σφαγίῳ πρὸς τοὺς καθαρμούς ·
καὶ τῇ Ἑκάτῃ σκυλάκια μετὰ τῶν ἄλλων καθαρσίων ἐκφέρουσι καὶ περιμάττουσι σκυλακίοις τοὺς ἁγνισμοῦ δεομένους , περισκυλακισμὸν τὸ τοιοῦτον γένος τοῦ καθαρμοῦ καλοῦντες .
ἢ λύκος μὲν ὁ λοῦπός ἐστι καὶ Λύκαια τὰ Λουπερκάλια , λύκῳ δὲ κύων πολέμιος καὶ διὰ τοῦτο θύεται τοῖς Λυκαίοις 0 ;
ἢ ὅτι τοὺς Λουπέρκους ὑλακτοῦσι καὶ παραλυποῦσιν οἱ κύνες ἐν τῇ πόλει διαθέοντας ;
ἢ Πανὶ μὲν ἡ θυσία γίγνεται , Πανὶ δὲ κύων προσφιλὲς διὰ τὰ αἰπόλια 0 ;
διὰ τί τῷ καλουμένῳ Σεπτομουντίῳ παρεφύλαττον ὀχήμασι ζευκτοῖς μὴ χρῆσθαι , καὶ μέχρι νῦν οἱ τῶν παλαιῶν μὴ καταφρονοῦντες παραφυλάττουσι ;
τὸ δὲ σεπτομούντιον ἄγουσιν ἐπὶ τῷ τὸν ἕβδομον λόφον τῇ πόλει προσκατανεμηθῆναι καὶ τὴν Ῥώμην ἑπτάλοφον γενέσθαι .
πότερον , ὡς ἔνιοι τῶν Ῥωμαϊκῶν ἐπινοοῦσι , διὰ τὸ μήπω συνεζεῦχθαι τοῖς μέρεσι παντελῶς τὴν πόλιν 0 ;
ἢ τοῦτο μὲν ἄλλως οὐ πρὸς Διόνυσόν , , ἐστιν ἔργου δὲ μεγάλου τοῦ πρὸς τὸν συνοικισμὸν ἐκτελεσθέντος , οἰόμενοι τὴν πόλιν ἤδη πεπαῦσθαι προϊοῦσαν εἰς τὸ πρόσθεν , ἔπαυσαν μὲν αὑτοὺς ἀνέπαυσαν δὲ τῶν ὑποζυγίων τὰ συμπονήσαντα καὶ παρέσχον ἀπολαῦσαι τῇ σχολῇ τῆς κοινῆς ἑορτῆς ;
ἢ πᾶσαν μὲν ἐβούλοντο κοσμεῖν ἀεὶ καὶ τιμᾶν ἑορτὴν τοὺς πολίτας παρόντας , μάλιστα δὲ τὴν ἐπὶ τῷ συνοικισμῷ τῆς πόλεως ἀγομένην ἵν οὖν τὴν πόλιν , ἧς ἐστιν ἡ ἑορτή , μὴ ἀπολείπωσιν , οὐκ ἐφεῖτο χρῆσθαι ζεύγεσιν ἐκείνην τὴν ἡμέραν ;
διὰ τί τοὺς κατεγνωσμένους ἐπὶ κλοπαῖς ἢ δουλικοῖς τισιν ἄλλοις ἁμαρτήμασι φουρκιφέρους καλοῦσιν ;
ἢ καὶ τοῦτο τῆς τῶν παλαιῶν ἐπιμελείας τεκμήριόν ἐστιν ;
ὁ γὰρ οἰκότριβος ἰδίου καταγνούς τινα μοχθηρίαν ἐκέλευε διπλοῦν ξύλον , ὃ ταῖς ἁμάξαις ὑφιστᾶσιν , ἀράμενον διὰ τῆς συνοικίας ἢ τῆς γειτνιάσεως διεξελθεῖν ὑπὸ πάντων ὁρώμενον , ὅπως ἀπιστοῖεν αὐτῷ καὶ φυλάττοιντο πρὸς τὸ λοιπὸν τὸ δὲ ξύλον ἡμεῖς μὲν στήριγμα , Ῥωμαῖοι δὲ φοῦρκαν ὀνομάζουσι 0 ·
διὸ καὶ φουρκίφερ ὁ τοῦτο περιενεγκὼν καλεῖται .
διὰ τί τῶν κυριττόντων βοῶν ὑπὲρ τοῦ φυλάττεσθαι τὸν ἐντυγχάνοντα χόρτον τῷ κέρατι προσδοῦσιν , ἢ διὰ κόρον καὶ πλησμονὴν ἐξυβρίζουσι καὶ βόες καὶ ἵπποι καὶ ὄνοι καὶ ἄνθρωποι ;
ὥς που καὶ Σοφοκλῆς πεποίηκε σὺ δὲ σφαδᾴζεις πῶλος ὣς εὐφορβίᾳ , γαστήρ τε γάρ σου καὶ γνάθος πλήρης πέλει 0 .
διὸ καὶ Μᾶρκον Κράσσον οἱ Ῥωμαῖοι χόρτον ἔχειν ἔφασαν ἐφυλάττοντο γάρ αὐτὸν οἱ τοὺς ἄλλους ἐν τῇ πολιτείᾳ σπαράττοντες ὡς ἀμυντικὸν καὶ δυσεπιχείρητον 0 .
οὐ μὴν ἀλλ ὕστερον ἐλέχθη πάλιν , ὅτι Κράσσου Καῖσαρ ἀφῃρήκει τὸν χόρτον ἀντέστη γὰρ αὐτῷ πρῶτος ἐν τῇ πολιτείᾳ καὶ κατεφρόνησε .
διὰ τί τῶν ἐπ οἰωνοῖς ἱερέων , οὓς Αὔσπικας πρότερον Αὔγουρας δὲ νῦν καλοῦσιν , ᾤοντο δεῖν ἀεὶ τοὺς λαμπτῆρας ἀνεῳγμένους εἶναι καὶ τὸ πῶμα μὴ ἐπικεῖσθαι ;
ἢ καθάπερ οἱ Πυθαγορικοὶ μικρὰ μεγάλων ἐποιοῦντο σύμβολα κωλύοντες ἐπὶ χοίνικος καθῆσθαι καὶ πῦρ μαχαίρᾳ μὴ σκαλεύειν , οὕτως οἱ παλαιοὶ πολλοῖς αἰνίγμασιν ἐχρῶντο καὶ μάλιστα πρὸς τοὺς ἱερεῖς , οἷόν ἐστι καὶ τὸ τοῦ λαμπτῆρος , ἔοικε γὰρ ὁ λαμπτὴρ τῷ περιέχοντι τὴν ψυχὴν σώματι .
φῶς γάρ ἐστιν ἡ ἐντὸς ψυχὴ καὶ δεῖ τὸ συνετὸν καὶ φρόνιμον ἀεὶ ἀναπεπταμένον αὐτῆς εἶναι καὶ δεδορκὸς καὶ μηδέποτε συγκεκλεῖσθαι μη δ ἄποπτον μένειν .
πνευμάτων δ ὄντων , οὐκ εὐσταθοῦσιν οἱ ὄρνιθες οὐ δὲ βέβαια σημεῖα παρέχουσι διὰ τὴν πλάνην καὶ τὴν ἀνωμαλίαν .
διδάσκουσιν οὖν τῷ ἔθει μὴ πνευμάτων ὄντων ἀλλὰ νηνεμίας καὶ καταστάσεως ἐπὶ ταῦτα προϊέναι τοὺς οἰωνοπόλους , ὅτε δύνανται τοῖς λαμπτῆρσιν ἀνεῳγμένοις χρῆσθαι .
διὰ τί δ ἀπείρητο τοῖς ἕλκος ἔχουσιν ἱερεῦσιν ἐπ οἰωνῶν καθέζεσθαι ;
πότερον καὶ τοῦτο σύμβολόν ἐστι τοῦ μηδὲν δακνομένους μη δ οἷον ἕλκος ἴδιον καὶ πάθος ἔχοντας ἐν τῇ ψυχῇ τὰ θεῖα χρηματίζειν , ἀλλ ἀλύπους καὶ ἀκεραίους καὶ ἀπερισπάστους ὄντας ;
ἢ κατὰ λόγον ἐστίν , εἰ μή θ ἱερείῳ χρήσαιτ ἄν τις ἕλκος ἔχοντι πρὸς θυσίαν μή τ ὄρνισι πρὸς οἰωνισμόν , ἔτι μᾶλλον ἐφ ἑαυτῶν φυλάττεσθαι τὰ τοιαῦτα , καὶ καθαροὺς γενομένους καὶ ἀσινεῖς καὶ ὁλοκλήρους ἐπὶ τὰ παρὰ τῶν θεῶν σημαινόμενα βαδίζειν ;
τὸ γὰρ ἕλκος ἔοικε πήρωσὶς τις εἶναι καὶ μιασμὸς τοῦ σώματος .
διὰ τί μικρᾶς Τύχης ἱερὸν ἱδρύσατο Σερούιος Τούλλιος ὁ βασιλεὺς ἣν βρέβεμ καλοῦσι ;
πότερον ὅτι μικρὸς ὢν ἐν ἀρχῇ καὶ ταπεινὰ πράττων καὶ γεγονὼς ἐκ μητρὸς αἰχμαλώτου διὰ τὴν τύχην ἐβασίλευσε τῆς Ῥώμης 0 ·
ἢ αὕτη μὲν ἡ μεταβολὴ μέγεθος ἐμφαίνει τύχης μᾶλλον ἢ μικρότητα , πάντων δὲ μάλιστα Σερούιος ἔοικε τὴν τῆς τύχης ἐκθειάσας δύναμιν ἐπιφημίσαι πράξεσιν ἁπάσαις ;
οὐ γὰρ μόνον Τύχης εὐέλπιδος καὶ ἀποτροπαίου καὶ μειλιχίας καὶ πρωτογενείας καὶ ἄρρενος ἱερὰ κατεσκεύασεν , ἀλλ ἔστιν ἰδίας Τύχης ἱερόν , ἕτερον δ ἐπιστρεφομένης , ἄλλο παρθένου 0 1 2 ·
καὶ τί ἄν τις ἐπεξίοι τὰς ἄλλας ἐπωνυμίας , ὅπου Τύχης ἰξευτρίας ἱερόν ἐστιν , ἣν βισκᾶταν ὀνομάζουσιν , ὡς πόρρωθεν ἡμῶν ἁλισκομένων ὑπ αὐτῆς καὶ προσισχομένων τοῖς πράγμασιν ;
ὅρα δὴ μὴ καταμαθὼν τὸ παρὰ μικρὸν ἀεὶ τῆς τύχης μέγα δυνάμενον , καὶ ὅτι τῷ γενέσθαι τι μικρὸν ἢ μὴ γενέσθαι τι πολλάκις ὑπῆρξεν ἐνίοις τυχεῖν ἢ διαμαρτεῖν τῶν μεγίστων , μικρᾶς Τύχης ἱερὸν ἱδρύσατο , προσέχειν διδάσκων τοῖς πράγμασι καὶ μὴ καταφρονεῖν διὰ μικρότητα τῶν ἐντυγχανόντων .
διὰ τί λύχνον οὐκ ἐσβέννυσαν , ἀλλ αὐτὸν ὑφ ἑαυτοῦ περιεώρων μαραινόμενον ;
πότερον ὡς συγγενὲς καὶ ἀδελφικὸν σεβόμενοι τοῦ ἀσβέστου καὶ ἀθανάτου πυρός , ἢ καὶ τοῦτο σύμβολόν ἐστι τοῦ μὴ δεῖν τὸ ἔμψυχον , ἂν μὴ βλάπτῃ , διαφθείρειν μη δ ἀναιρεῖν , ὡς ζῴῳ τοῦ πυρὸς ἐοικότος 0 1 ;
καὶ γὰρ τροφῆς δεῖται καὶ αὐτοκίνητόν ἐστιν καὶ σβεννύμενον φωνὴν ἀφίησιν ὥσπερ φονευόμενον 0 .
ἤ διδάσκει τὸ ἔθος ἡμᾶς ὅτι δεῖ μή τε πῦρ μή θ ὕδωρ μή τ ἄλλο τι τῶν ἀναγκαίων αὐτοὺς ἄδην ἔχοντας διαφθείρειν , ἀλλ ἐᾶν χρῆσθαι τοὺς δεομένους καὶ ἀπολείπειν ἑτέροις , ὅταν αὐτοὶ μηκέτι χρείαν ἔχωμεν ;
διὰ τί τὰς ἐν τοῖς ὑποδήμασι σεληνίδας οἱ διαφέρειν δοκοῦντες εὐγενείᾳ φοροῦσιν ;
πότερον , ὡς Κάστωρ φησί , σύμβολόν ἐστι τοῦτο τῆς λεγομένης οἰκήσεως ἐπὶ τῆς σελήνης καὶ ὅτι μετὰ τὴν τελευτὴν αὖθις αἱ ψυχαὶ τὴν σελήνην ὑπὸ πόδας ἕξουσιν , ἢ τοῖς παλαιοτάτοις τοῦθ ὑπῆρχεν ἐξαίρετον ;
οὗτοι δ ἦσαν Ἀρκάδες τῶν ἀπ Εὐάνδρου Προσελήνων λεγομένων .
ἢ , καθάπερ ἄλλα πολλά , καὶ τοῦτο τοὺς ἐπαιρομένους καὶ μέγα φρονοῦντας ὑπομιμνσῄκει τῆς ἐπ ἀμφότερον τῶν ἀνθρωπίνων μεταβολῆς παράδειγμα ποιουμένους τὴν σελήνην , ὡς ἐξ ἀδήλου πρῶτον ἔρχεται νέα πρόσωπα καλλύνουσα καὶ πληρουμένη , χ ὤταν περ αὑτῆς εὐπρεπεστάτη φανῇ , πάλιν διαρρεῖ κ ἀπὶ μηδὲν ἔρχεται 0 ;
ἤ πειθαρχίας ἦν μάθημα βασιλευομένους μὴ δυσχεραίνειν , ἀλλ ὥσπερ ἡ σελήνη προσέχειν ἐν ἐθέλει τῷ κρείττονι καὶ δευτερεύειν ἀεὶ παπταίνουσα πρὸς αὐγὰς ἠελίοιο κατὰ τὸν Παρμενίδην , οὕτω τὴν δευτέραν τάξιν ἀγαπᾶν χρωμένους τῷ ἡγεμόνι καὶ τῆς ἀπ ἐκείνου δυνάμεως καὶ τιμῆς ἀπολαύοντας 0 ;
διὰ τί τὸν μὲν ἐνιαυτὸν τοῦ Διὸς νομίζουσι , τοὺς δὲ μῆνας τῆς Ἥρας 0 1 ;
ἢ ὅτι τῶν μὲν ἀοράτων θεῶν καὶ νοητῶν βασιλεύουσι Ζεὺς καὶ Ἥρα , τῶν δ ὁρατῶν ἥλιος καὶ σελήνη 0 1 ;
ποιεῖ δ ὁ μὲν ἥλιος τὸν ἐνιαυτόν , ἡ δὲ σελήνη τοὺς μῆνας 0 .
δεῖ δὲ μὴ νομίζειν ἁπλῶς εἰκόνας ἐκείνων τούτους , ἀλλ αὐτὸν ἐν ὕλῃ Δία τὸν ἥλιον , καὶ αὐτὴν τὴν Ἥραν ἐν ὕλῃ τὴν σελήνην 0 1 .
διὸ καὶ Ἰουνῶνεμ ἐπονομάζουσι τὴν Ἥραν , τὸ νέον ἢ τὸ νεώτερον ἐμφαίνοντος τοῦ ὀνόματος ἀπὸ τῆς σελήνης ·
καὶ Λουκῖναν Ἥραν καλοῦσιν οἷον φωτεινὴν ἢ φωτίζουσαν καὶ νομίζουσιν ἐν ταῖς λοχείαις καὶ ὠδῖσι βοηθεῖν , ὥσπερ καὶ τὴν σελήνην , διὰ κυάνεον πόλον ἄστρων διὰ τ ὠκυτόκοιο σελάνας 0 ·
εὐτοκεῖν γὰρ ἐν ταῖς πανσελήνοις μάλιστα δοκοῦσιν .
διὰ τί τῶν οἰωνῶν ὁ καλούμενος ἀριστερὸς αἴσιος 0 ;
πότερον οὐκ ἔστι τοῦτ ἀληθές , ἀλλὰ παρακρούεται πολλοὺς ἡ διάλεκτος ;
τὸ γὰρ ἀριστερὸν σίνιστρον ὀνομάζουσι , τὸ δ ἐφεῖναι σίνερε καὶ σίνε λέγουσιν , ὅταν ἐφεῖναι παρακαλῶσι .
τὸν οὖν ἐφιέντα τὴν πρᾶξιν οἰωνὸν σινιστέριον ὄντα σίνιστρον οὐκ ὀρθῶς ὑπολαμβάνουσιν οἱ πολλοὶ καὶ ὀνομάζουσιν .
ἢ , καθάπερ Διονύσιός φησιν , Ἀσκανίῳ τῷ Αἰνείου παραταττομένῳ πρὸς Μεζέντιον ἀστραπῆς ἐν ἀριστερᾷ νικηφόρου γενομένης οἰωνισάμενοις καὶ πρὸς τὸ λοιπὸν οὕτω παραφυλάττουσιν 0 ;
ἤ , ὡς ἄλλοι τινές , Αἰνείᾳ τούτου συμπεσόντος 0 1 ;
καὶ γὰρ Θηβαῖοι τῷ ἀριστερῷ κέρατι τρεψάμενοι τοὺς πολεμίους καὶ κρατήσαντες ἐν Λεύκτροις , διετέλεσαν ἐν πάσαις ταῖς μάχαις τῷ ἀριστερῷ τὴν ἡγεμονίαν ἀποδιδόντες .
ἤ μᾶλλον , ὡς Ἰόβας φησί , τοῖς πρὸς τὰς ἀνατολὰς ἀποβλέπουσιν ἐν ἀριστερᾷ γίγνεται τὸ βόρειον , ὃ δὴ τοῦ κόσμου δεξιὸν ἔνιοι τίθενται καὶ καθυπέρτερον ;
ὅρα δὲ μὴ φύσει τοῖς εὐωνύμοις ἀσθενεστέροις οὖσιν οἱ προϊστάμενοι τῶν οἰωνῶν οἷον ἀναρρωννύουσι καὶ ὑπερείδουσι τὸ ἐλλιπὲς τῆς δυνάμεως ἐπανισοῦντες .
ἢ τὰ ἐπίγεια καὶ θνητὰ τοῖς οὐρανίοις καὶ θείοις ἀντικεῖσθαι νομίζοντες ᾤοντο τὰ πρὸς ἡμᾶς ἀριστερὰ τοὺς θεοὺς ἀπὸ τῶν δεξιῶν προπέμπειν ;
διὰ τί τοῦ θριαμβεύσαντος εἶτ ἀποθανόντος καὶ καέντος ἐξῆν ὀστέον λαβόντας εἰς τὴν πόλιν εἰσφέρειν καὶ κατατίθεσθαι , ὡς Πύρρων ὁ Λιπαραῖος ἱστόρηκεν ;
ἢ τιμῆς ἕνεκα τοῦ τεθνηκότος 0 ;
καὶ γὰρ ἄλλοις ἀριστεῦσι καὶ στρατηγοῖς ἔδωκαν οὐκ αὐτοὺς μόνον ἀλλὰ καὶ τοὺς ἀπ αὐτῶν ἐνθάπτεσθαι τῇ ἀγορᾷ , καθάπερ Οὐαλερίῳ καὶ Φαβρικίῳ 0 ·
καὶ φασι τούτων ἀπογόνοις ἀποθανοῦσι καὶ κομισθεῖσιν εἰς ἀγορὰν ὑφίεσθαι δᾷδα καιομένην , εἶτ εὐθὺς αἴρεσθαι , , χρωμένων ἀνεπιφθόνως τῇ τιμῇ καὶ τὸ ἐξεῖναι μόνον ἐκβεβαιουμένων .
διὰ τί τοὺς θριαμβεύσαντας ἑστιῶντες ἐν δημοσίῳ παρῃτοῦντο τοὺς ὑπάτους , καὶ πέμποντες παρεκάλουν μὴ ἐλθεῖν ἐπὶ τὸ δεῖπνον ;
ἢ καὶ τόπον ἔδει τῷ θριαμβεύσαντι κλισίας τὸν ἐντιμότατον ἀποδίδοσθαι καὶ προπομπὴν μετὰ τὸ δεῖπνον ;
ταῦτα δ οὐκ ἔξεστιν ἑτέρῳ γίγνεσθαι τῶν ὑπάτων παρόντων , ἀλλ ἐκείνοις .
διὰ τί περιπόρφυρον ὁ δήμαρχος οὐ φορεῖ , τῶν ἄλλων ἀρχόντων φορούντων ;
ἢ τὸ παράπαν οὐ δ ἐστὶν ἄρχων ;
οὐ δὲ γὰρ ῥαβδούχους ἔχουσι οὐ δ ἐπὶ δίφρου καθήμενοι χρηματίζουσιν , οὐ δ ἔτους ἀρχῇ καθάπερ οἱ λοιποὶ πάντες ἄρχοντες εἰσίασιν , οὐ δὲ παύονται δικτάτωρος αἱρεθέντος ἀλλὰ πᾶσαν ἀρχὴν ἐκείνου μετατιθέντος εἰς ἑαυτὸν αὐτοὶ μόνοι διαμένουσιν , ὥσπερ οὐκ ὄντες ἄρχοντες ἀλλ ἑτέραν τινὰ τάξιν ἔχοντες 0 .
ὡς δὲ τῶν ῥητόρων ἔνιοι τὴν παραγραφὴν οὐ βούλονται δίκην εἶναι , τ οὐναντίον τῇ δίκῃ δρῶσαν ἡ μὲν γὰρ εἰσάγει καὶ ποιεῖ κρίσιν , ἡ δ ἀναιρεῖ καὶ λύει 0 ·
τὸν αὐτὸν τρόπον οἴονται τὴν δημαρχίαν κώλυσιν ἀρχῆς μᾶλλον εἶναι καὶ πρὸς ἀρχὴν ἀντίταξιν ἢ ἀρχήν 0 1 .
τὸ γὰρ ἐνστῆναι πρὸς δύναμιν ἄρχοντος καὶ τὴν ἄγαν ἐξουσίαν ἀφελεῖν ἐξουσία καὶ δύναμίς ἐστιν αὐτῆς .
ἢ ταῦτα μὲν ἄν τις εἴποι καὶ τὰ τοιαῦτα χρώμενος εὑρησιλογίᾳ ·
τῆς δὲ δημαρχίας τὴν γένεσιν ἐκ τοῦ δήμου λαμβανούσης τὸ δημοτικὸν ἰσχυρόν ἐστι , καὶ μέγα τὸ μὴ μεῖζον φρονεῖν τῶν λοιπῶν ἀλλ ὁμοιοῦσθαι καὶ σχήματι καὶ στολῇ καὶ διαίτῃ τοῖς ἐπιτυγχάνουσι τῶν πολιτῶν 0 .
ὁ γὰρ ὄγκος ὑπάτῳ προσήκει καὶ στρατηγῷ , τὸν δὲ δήμαρχον , ὡς Γάιος Κουρίων ἔλεγε , καταπατεῖσθαι δεῖ , καὶ μὴ σεμνὸν εἶναι τῇ ὄψει μη δὲ δυσπρόσοδον μη δὲ τοῖς πολλοῖς χαλεπόν , ἀλλ ὑπὲρ τῶν ἄλλων ἄοκνον τοῖς δὲ πολλοῖς εὐμεταχείριστον 0 .
ὅθεν οὐ δ οἰκίας αὐτοῦ κλείεσθαι νενόμισται , θύραν , ἀλλὰ καὶ νύκτωρ ἀνέῳγε καὶ μεθ ἡμέραν ὥσπερ λιμὴν καὶ καταφυγὴ τοῖς δεομένοις 0 .
ὅσῳ δὲ μᾶλλον ἐκταπεινοῦται τῷ σχήματι , τοσούτῳ μᾶλλον αὔξεται τῇ δυνάμει .
κοινὸν γὰρ αὐτὸν ἀξιοῦσι τῇ χρείᾳ καὶ πᾶσιν ἐφικτὸν ὥσπερ βωμὸν εἶναι , τῇ δὲ τιμῇ ποιοῦσιν ἱερὸν καὶ ἅγιον καὶ ἄσυλον ὅπου κ ἂν βαδίζων ἐν δημοσίῳ πάθῃ τι , νόμος ἐστὶ καθαίρεσθαι καὶ ἁγνίζεσθαι τὸ σῶμα καθάπερ μεμιασμένον 0 .
διὰ τί τῶν στρατηγῶν αἱ ῥάβδοι συνδεδεμέναι προσηρτημένων τῶν πελέκεων φέρονται ;
πότερον ὅτι σύμβολόν ἐστι τοῦ μὴ δεῖν πρόχειρον εἶναι καὶ λελυμένην τὴν ὀργὴν τοῦ ἄρχοντος , ἢ διατριβὴν καὶ μέλλησιν ἐμποιοῦν τῇ ὀργῇ τὸ λύειν ἀτρέμα τὰς ῥάβδους πολλάκις ἐποίησε μεταγνῶναι περὶ τῆς κολάσεως 0 ;
ἐπεὶ δὲ τῆς κακίας τὸ μὲν ἰάσιμόν ἐστι τὸ δ ἀνήκεστον , αἱ μὲν ῥάβδοι νουθετοῦσι τὸ μεταθέσθαι δυνάμενον , οἱ δὲ πελέκεις ἀποκόπτουσι τὸ ἀνουθέτητον .
διὰ τί τοὺς καλουμένους Βλετονησίους βαρβάρους ὄντας ἄνθρωπον τεθυκέναι θεοῖς πυθόμενοι , μετεπέμψαντο τοὺς ἄρχοντας αὐτῶν ὡς κολάσοντες , ἐπεὶ δὲ νόμῳ τινὶ τοῦτ ἐφαίνοντο πεποιηκότες , ἐκείνους μὲν ἀπέλυσαν , ἐκώλυσαν δὲ πρὸς τὸ λοιπόν ;
αὐτοὶ δ οὐ πολλοῖς ἔτεσιν ἔμπροσθεν δύο μὲν ἄνδρας δύο δὲ γυναῖκας ἐν τῇ βοῶν ἀγορᾷ λεγομένῃ , τοὺς μὲν Ἕλληνας , τοὺς δὲ Γαλάτας , ζῶντας κατώρυξαν φαίνεται γὰρ ἄτοπον ταῦτα μὲν ποιεῖν αὐτούς , ἐπιτιμᾶν δὲ βαρβάροις ὡς οὐχ ὅσια ποιοῦσι 0 .
πότερον τὸ μὲν θεοῖς θύειν ἀνθρώπους ἀνόσιον ἡγοῦντο , τὸ δὲ δαίμοσιν ἀναγκαῖον ἢ τοὺς μὲν ἔθει καὶ νόμῳ τοῦτο πράττοντας ἁμαρτάνειν ἐνόμιζον , αὐτοὶ δὲ προσταχθέντες ἐκ τῶν Σιβυλλείων ἔπραξαν 0 ;
λέγεται γὰρ Ἐλβίαν τινὰ παρθένον ὀχουμένην ἐφ ἵππου βληθῆναι κεραυνῷ , καὶ γυμνὸν μὲν εὑρεθῆναι κείμενον τὸν ἵππον , γυμνὴν δ αὐτὴν ὡς ἐπίτηδες ἀνηγμένου τοῦ χιτῶνος ἀπὸ τῶν ἀπορρήτων , ὑποδημάτων δὲ καὶ δακτυλίων καὶ κεκρυφάλου διερριμμένων χωρὶς ἄλλων ἀλλαχόθι , τοῦ δὲ στόματος ἔξω προβεβληκότος τὴν γλῶσσαν 0 .
ἀποφηναμένων δὲ τῶν μάντεων δεινὴν μὲν αἰσχύνην ταῖς ἱεραῖς παρθένοις εἶναι καὶ γενήσεσθαι περιβόητον , ἅψεσθαι δέ τινα καὶ ἱππέων ὕβριν , ἐμήνυσε βάρβαρος τινὸς ἱππικοῦ θεράπων τρεῖς παρθένους τῶν ἑστιάδων , Αἰμιλίαν καὶ Λικινίαν καὶ Μαρκίαν , ὑπὸ τ αὐτὸ διεφθαρμένας καὶ συνούσας πολὺν χρόνον ἀνδράσιν , ὧν εἷς ἦν Βετούτιος Βάρρος τοῦ μηνυτοῦ δεσπότης .
ἐκεῖναι μὲν οὖν ἐκολάσθησαν ἐξελεγχθεῖσαι , τῆς δὲ πράξεως δεινῆς φανείσης , ἔδοξεν ἀνερέσθαι τὰ Σιβύλλεια τοὺς ἱερεῖς .
εὑρεθῆναι δέ φασι χρησμοὺς ταῦτά τε προδηλοῦντας ὡς ἐπὶ κακῷ γενησόμενα , καὶ προστάττοντας ἀλλοκότοις τισὶ δαίμοσι καὶ ξένοις ἀποτροπῆς ἕνεκα τοῦ ἐπιόντος προέσθαι δύο μὲν Ἕλληνας , δύο δὲ Γαλάτας ζῶντας αὐτόθι κατορυγέντας .
διὰ τί τὴν τῆς ἡμέρας ἀρχὴν ἐκ μέσης νυκτὸς λαμβάνουσι ;
πότερον ὅτι ἡ πολιτεία στρατιωτικὴν ἐν ἀρχῇ σύνταξιν εἶχε , τὰ δὲ πολλὰ νύκτωρ ἐν ταῖς στρατείαις προλαμβάνεται τῶν χρησίμων 0 ;
ἢ πράξεως μὲν ἀρχὴν ἐποιοῦντο τὴν ἀνατολήν , παρασκευῆς δὲ τὴν νύκτα 0 ;
δεῖ γὰρ παρασκευασαμένους πράττειν , ἀλλὰ μὴ παρασκευάζεσθαι πράττοντας , ὡς Μύσων πρὸς Χίλωνα τὸν σοφὸν εἰπεῖν λέγεται ἐν χειμῶνι θρίνακα τεκταινόμενος .
ἢ καθάπερ ἡ μεσημβρία πέρας ἐστὶ τοῖς πολλοῖς τοῦ τὰ δημόσια καὶ σπουδαῖα πράττειν , οὕτως ἀρχὴν ἔδοξε ποιεῖσθαι τὸ μεσονύκτιον ;
τεκμήριον δὲ τούτου μέγα τὸ μὴ ποιεῖσθαι Ῥωμαῖον ἄρχοντα συνθήκας μη δ ὁμολογίας μετὰ μέσον ἡμέρας 0 .
ἢ δύσει μὲν καὶ ἀνατολῇ λαμβάνειν ἀρχὴν ἡμέρας καὶ τελευτὴν οὐ δυνατόν ἐστιν ;
ὡς μὲν γάρ οἱ πολλοὶ τῇ αἰσθήσει διορίζουσιν ἡμέρας μὲν ἀρχὴν τὴν πρώτην ἀνάσχεσιν τοῦ ἡλίου , νυκτὸς δὲ τὴν τελευταίαν ἀπόκρυψιν λαμβάνοντες , οὐχ ἕξομεν ἰσημερίαν , ἀλλ ἣν μάλιστα τῇ ἡμέρᾳ νύκτα παρισοῦσθαι δοκοῦμεν , αὕτη τῆς ἡμέρας ἐλάττων φανεῖται τῷ τοῦ ἡλίου μεγέθει .
ὃ δ αὖ πάλιν οἱ μαθηματικοὶ ταύτην ἰώμενοι τὴν ἀτοπίαν τίθενται , τὸ τοῦ ἡλίου κέντρον , ὅταν ἅψηται τοῦ ὁρίζοντος , ἡμέρας διορισμὸν εἶναι καὶ νυκτός , ἀναίρεσίς ἐστι τῆς ἐναργείας .
συμβήσεται γὰρ , ἔτι πολλοῦ φωτὸς ὑπὲρ γῆν ὄντος καὶ τοῦ ἡλίου καταλάμποντος ἡμᾶς , μηδέπω ἡμέραν ὁμολογεῖν ἀλλ ἔτι νύκτα εἶναι .
ἐπεὶ τοίνυν ἐν ταῖς ἀνατολαῖς καὶ δύσεσι τοῦ ἡλίου δύσληπτός ἐστιν ἡ ἀρχὴ διὰ τὰς εἰρημένας ἀλογίας , ἀπολείπεται τὸ μεσουρανοῦν ἢ τὸ ἀντιμεσουρανοῦν αὐτοῦ λαμβάνειν ἀρχήν .
βέλτιον δὲ τὸ δεύτερον 0 ·
φέρεται γὰρ ἐκ μεσημβρίας ἐπὶ τὰς δύσεις ἀφ ἡμῶν , ἐκ δὲ μεσονυκτίου πρὸς ἡμᾶς ἐπὶ τὰς ἀνατολάς 0 .
διὰ τί τὰς γυναῖκας οὔ τ ἀλεῖν εἴων οὔ τ ὀψοποιεῖν τὸ παλαιόν ;
ἢ τὰς συνθήκας διαμνημονεύοντες , ἃς ἐποιήσαντο πρὸς τοὺς Σαβίνους 0 ;
ἐπεὶ γὰρ ἥρπασαν τὰς θυγατέρας αὐτῶν εἶτα πολεμήσαντες διηλλάγησαν , ἐν ταῖς ἄλλαις ὁμολογίαις καὶ τοῦτ ἐγράφη , μή τ ἀλεῖν ἀνδρὶ Ῥωμαίῳ γυναῖκα μή τε μαγειρεύειν .
διὰ τί τοῦ Μαΐου μηνὸς οὐκ ἄγονται γυναῖκας ;
πότερον ὅτι μέσος ἐστὶ τοῦ Ἀπριλλίου καὶ τοῦ Ἰουνίου μηνός , ὧν τὸν μὲν Ἀφροδίτης τὸν δ Ἥρας , γαμηλίων θεῶν , ἱερὸν νομίζοντες προλαμβάνουσι μικρὸν ἢ περιμένουσιν 0 1 ;
ἢ ὅτι τῷ μηνὶ τούτῳ τὸν μέγιστον ποιοῦνται τῶν καθαρμῶν , νῦν μὲν εἴδωλα ῥιπτοῦντες ἀπὸ τῆς γεφύρας εἰς τὸν ποταμὸν πάλαι δ ἀνθρώπους 0 ;
διὸ καὶ τὴν Φλαμινίκαν , ἱερὰν τῆς Ἥρας εἶναι δοκοῦσαν , νενόμισται σκυθρωπάζειν , μή τε λουομένην τηνικαῦτα μή τε κοσμουμένην .
ἢ ὅτι πολλοὶ Λατίνων ἐν τῷ μηνὶ τούτῳ τοῖς κατοιχομένοις ἐναγίζουσι 0 ;
καὶ διὰ τοῦτ ἴσως Ἑρμῆν ἐν αὐτῷ σέβονται καὶ Μαίας ἐπώνυμός ἐστιν .
ἤ , καθάπερ ἔνιοι λέγουσιν , ὁ μὲν Μάιος ἀπὸ τῆς πρεσβυτέρας , ὁ δ Ἰούνιος ἀπὸ τῆς νεωτέρας ἡλικίας ὠνόμασται 0 1 ;
γάμῳ δὲ ἁρμοδιώτερον τὸ νέον , ὡς καὶ Εὐριπίδης φησὶν ἀλλ ἦ τὸ γῆρας τὴν Κύπριν χαίρειν ἐᾷ , ἥ τ Ἀφροδίτη τοῖς γέρουσιν ἄχθεται 0 .
οὐ γαμοῦσιν οὖν ἐν τῷ Μαΐῳ , περιμένοντες τὸν Ἰούνιον , ὃς εὐθύς ἐστι μετὰ τὸν Μάιον .
διὰ τί τῶν γαμουμένων αἰχμῇ δορατίου τὴν κόμην διακρίνουσιν ;
ἆρα σύμβολόν ἐστι τοῦτο τοῦ βίᾳ καὶ μετὰ πολέμου γαμηθῆναι τὰς πρώτας , ἢ μανθάνουσιν ἀνδράσι , συνοικοῦσαι μαχίμοις καὶ πολεμικοῖς ἄθρυπτον καὶ ἄθηλυν καὶ ἀφελῆ προσίεσθαι καλλωπισμόν ;
ὥσπερ ὁ Λυκοῦργος ἀπὸ πρίονος καὶ πελέκεως κελεύσας τὰ θυρώματα ταῖς οἰκίαις ποιεῖν καὶ τὰς ὀροφάς , ἄλλῳ δὲ μὴ χρῆσθαι τὸ παράπαν ἐργαλείῳ , πᾶσαν ἐξέβαλε περιεργίαν καὶ πολυτέλειαν 0 .
ἢ τὴν διάστασιν αἰνίττεται τὸ γιγνόμενον , ὡς μόνῳ σιδήρῳ τοῦ γάμου διακριθησομένου ;
ἢ τὰ μὲν πλεῖστα τῶν γαμικῶν εἰς τὴν Ἥραν ἀνῆπτο ;
ἥρας δ ἱερὸν τὸ δόρυ νενόμισται , καὶ τῶν ἀγαλμάτων αὐτῆς δόρατι στηρίζεται τὰ πλεῖστα καὶ Κυρῖτις ἡ θεὸς ἐπωνόμασται , τὸ γὰρ δόρυ κύριν ἐκάλουν οἱ παλαιοί ·
διὸ καί φασι Κυρῖνον ὀνομασθῆναι τὸν Ἐνυάλιον .